पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के लगातार बढ़ मामलों के बीच रविवार को जिले की रिपोर्ट कुछ संतोषजनक आई। कई दिन बाद पॉजिटिव मरीजों को आंकड़ा 300 से नीचे उतरा। रविवार को 285 संक्रमित मिले। वहीं, 403 ने कोरोना को हरा दिया। इन्हें डिस्चार्ज कर दिया गया है। वहीं, चिंता बढ़ाने वाली बात है कि 24 घंटे में कोरोना से पांच लोगों की मौत हो गई। अब तक जिले में कोरोना से 230 लोगों की मौत हो चुकी है। अब जिले का रिकवरी रेट 87.96 फीसदी हो गया है। वहीं पॉजिटिविटी दर 5.5 फीसदी पर है। चिकित्सकों का मानना है कि सात दिन का लॉकडाउन रहने से लोगों का मूवमेंट कम होगा तो कोरोना केसों में भी कमी आएगी। वहीं, रादौर शहर में कॉलेज रोड पर रविवार को एक 62 वर्षीय महिला की कोरोना से मौत हो गई। मृतका के शव का शहर के श्मशान घाट में नगरपालिका के कर्मचारियों की टीम ने अंतिम संस्कार किया। उपमंडल में अब कोरोना से मरने वालों की संख्या 21 हो गई है। वहीं, पिछले दो दिन में रादौर शहर में 2 महिलाओं सहित 3 लोगों की कोरोना से से मौत हो चुकी है। वहीं रविवार को उपमंडल में 14 महिलाओं सहित 30 लोग संक्रमित मिले। जिनमें से 12 लोग रादौर शहर निवासी हैं। एसएमओ डॉ. विजय परमार ने बताया कि उपमंडल में 160 लोग संक्रमित हैं। 152 होम आइसोलेट हैं व 8 को अस्पताल में भर्ती करवाया गया है। अब तक उपमंडल में 1059 लोग संक्रमित मिले हैं। जिनमें से 881 लोग ठीक हो चुके हैं। उपमंडल में अब तक 23911 लोगों के सैंपल लिए जा चुके हैं। उन्होंने बताया कि बुबका में 87, धौलरा में 91, बकाना में 89, बैंडी में 92, अंटावा में 92, अलाहर में 87, संधाली में 70 व गुमथला में 85 लोगों को टीके लगे। कुल 769 लोगों को रविवार को टीके लगे।
{वैक्सीनेशन के प्रति युवाओं में दिखा उत्साह
कोरोना के प्रति शारीरिक प्रतिरक्षण शक्ति को मजबूत करने के लिए सरकार की ओर से अब 18 वर्ष से अधिक उम्र के युवाओं को सभी कोरोना वैक्सीन लगाई जा रही है। रविवार को वैक्सीनेशन के पहले दिन युवाओं में इसे लेकर जोश दिखाई दिया। जिले के सरकारी अस्पतालों, सीएचसी, पीएचसी व हेल्थ सब सेंटरों जहां युवाओं ने वैक्सीन लगवाई तो वहीं अपनी फोटो शेयर कर दूसरों को भी वैक्सीनेशन के प्रति जागरूक किया। एक दिन में रिकाॅर्ड 5023 लोगों को वैक्सीन की पहली डोज दी गई। इस उम्र के लोगों को वैक्सीन लगवाने के लिए पहले से रजिस्ट्रेशन कराना होगा। उनका नंबर आने पर सूचना दी जाएगी।
{ऑक्सीजन सपोर्ट पर थे मोहल्ला खारी कुंई निवासी बुजुर्ग
साढौरा | कुछ दिन पहले संक्रमित पाए गए मोहल्ला खारी कुंई निवासी 62 वर्षीय बुजुर्ग की यमुनानगर के निजी अस्पताल में उपचार के दौरान रविवार को मौत हो गई। बुजुर्ग की पत्नी व बेटी संक्रमित पाई गईं थीं। वे दोनों होम आइसोलेशन में हैं। इनके संपर्क में आने के कारण बुजुर्ग की जांच की गई तो वे भी संक्रमित मिले थे, लेकिन उनकी हालत बिगड़ने के कारण उन्हें यमुनानगर के निजी अस्पताल में दाखिल करवाया गया था। वे आॅक्सीजन सपोर्ट पर थे। देर शाम को कोरोना प्रोटोकॉल के तहत नपा कर्मचारियों ने उनका अंतिम संस्कार किया।
रादौर में 14 महिलाओं समेत 30 लोग मिले संक्रमित
एसएमओ डॉ. विजय परमार ने बताया कि रादौर शहर में बस स्टैंड के पास एक 34 वर्षीय महिला, वार्ड नंबर 1, कृष्णा काॅलोनी में 39 वर्षीय महिला, वार्ड-3 में 54 वर्षीय महिला व 62 वर्षीय पुरुष, वार्ड-5 में 57 वर्षीय महिला, शिव काॅलोनी में 40 वर्षीय पुरुष के अलावा 38 वर्षीय महिला, 52 वर्षीय महिला, 39 वर्षीय महिला, 38 वर्षीय पुरुष, 59 वर्षीय पुरुष संक्रमित मिला। गांव अलाहर में 21 वर्षीय युवती, गांव बकाना में 30 वर्षीय पुरुष, 25 वर्षीय महिला, 50 वर्षीय महिला, 34 वर्षीय महिला व 79 वर्षीय वृद्ध, गांव छारी में 31 वर्षीय पुरुष, गांव घेसपुर में 25 वर्षीय पुरुष, गांव जठलाना में 18 वर्षीय युवती, 43 वर्षीय पुरुष, 26 वर्षीय युवती, गांव राझेड़ी में 65 वर्षीय महिला, गांव खुर्दबन में 33 वर्षीय पुरुष, गांव नाचरौन में 28 वर्षीय पुरुष, गांव संधाली में 44 वर्षीय पुरुष, 40 महिला, गांव गुमथला मेंं 31 वर्षीय पुरुष, गांव ठसका खादर में 47 वर्षीय महिला संक्रमित मिली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn